 Xildhibaan Xuseen Maxamed Cige, oo u waramay Wargeyska Geeska Afrika ayaa sidoo kale Xukuumadda Somaliland ugu baaqay inay xil dheerad ah iska saarto sugida amaanka, waxaanu ku taliyey in aad looga feejignaado fidno iyo dhibaatooyin dhaca, waxaanu ugu horeyn uu yidhi 13 sanno iyo dheeraad ayaanu kuraasta Golaha ku fadhinay, imikana waxay u muuqataa in aanu sii fadhiyeyno oo ay Doorashadu dib u dhacayso, runtiina dhaxal umaanu helin in aanu kuraasta ku sii fadhino, ee Xildhibaanada aanu isku golaha nahay, waxaan leeyahay inagoo isku duuban, aynu ka wada tagno Golaha, oo aynu is wada casilno, isla markaana aynu u wada tanaasulno dadka iyagu leh hanka ah inay isa soo sharaxaan, oo ay kuraastan ku fadhiistaan, ilaa haddana ujeedo ayey Xukuumaddu ka damacsan tahay inay Doorashada Wakiiladu dib u dhacdo,wakhtigii Doorashadana waa la soo gudaba galay, umana muuqato inay wakhtigeedii ku dhacayso. 